Diari Oficial de la Generalitat Valenciana


Sumari del DOGV 2084, del 11-08-1993 (1993/828931)

RESOLUCIÓ de 5 de juliol de 1993, de la Conselleria de Treball i Afers Socials, per la qual s'aprova la qualificació de la fundació Banco de los Alimentos-Alicante com a benefico-particular de caràcter assistencial.
-----------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2084

Data del DOGV
:   11-08-1993

Secció del DOGV
:   ALTRES DISPOSICIONS

Número del document
:   1993/828931


Data del document
:   05-07-1993

Organisme emissor
:   Conselleria de Treball i Afers Socials

Tipus de document
:   Resolució

Resolució de 5 de juliol de 1983, de la Conselleria de Treball i Afers Socials, per la qual s'aprova la qualificació de la fundació Banco de los Alimentos - Alicante com a benèfico-particular de caràcter assistencial.  
Incoat expedient per a la classificació de la fundació Banco de los Alimentos-Alicante, instituïda a Alacant, i en atenció als següents  
Fets  
1. Que la referida fundació, en escrit de data 24 de març de 1993, sol·licita la seua classificació, i amb aquesta finalitat adjunta a la seua petició una escriptura notarial atorgada davant el notari del Col·legi de València, Sr. Antonio Ripoll Jaén, de data 26 de febrer de 1993, número de protocol 586, on consten els seus fins, la dotació patrimonial i la composició del patronat, i en són els fundadors el Sr. Jaime Gómez Mejías, el Sr. Manuel Palacios Cerdán, el Sr. Juan Pablo Agulló Carbonell, el Sr. Benito Gómez Martín, la Sra. Ana Domene Gil i la Companyia de les Filles de la Caritat de Sant Vicent de Paül de Pamplona, pendent de la posterior ratificació que farà la seua representant legal, sor Rosa María Miró Miró.  
2. La junta de patrons de la fundació resolgué formalitzar públicament els acords adoptats en la seua reunió del dia 4 de maig de 1993, en escriptura pública davant el notari Sr. Antonio Ripoll Jaén, amb el núm. 1.260, complementària de l'atorgada el dia 26 de febrer de 1993, i en va presentar còpia autoritzada davant aquest protectorat.  
3. Els fins de la fundació són: contribuir a aportar una resposta als problemes de la fam, la marginació, l'atur i la probresa mitjançant la captació i redistribució d'excedents i la donació d'aliments, medicines, mobiliari i tots aquells béns propis d'una organització caritativa. Aportar solucions individuals o col·lectives en àmbits assistencials, laborals, formatius i en tots aquells no descrits però no exclosos del sentit i abast de la fundació.  
4. La dotació patrimonial de la fundació està constituïda per:  
Aportació en efectiu: 250.000 PTA  
Béns mobles:  
- Un ordinador Amstrad amb impressora: 200.000 PTA.  
- Un despatx direcció (taula- arxiu, 3 butaques, taula auxiliar, llum de sobretaula): 150.000 PTA.  
- Un despatx secretaria (taula, taula auxiliar, 1 butaca, 2 cadires, 2 butaques, un arxiu): 90.000 PTA.  
- Un despatx administració (taula, 1 butaca, 2 cadires, un arxivador): 75.000 PTA.  
- Una màquina d'escriure Olivetti elèctrica: 50.000 PTA.  
- Duel màquines d'escriure Olivetti manuals: 50.000 PTA.  
- Mobiliari recepció (2 taules, 2 cadires, 1 butaca, un arxivador): 75.000 PTA.  
- Prestatgeries metàl·liques (10 m línials + 2 alçària): 100.000 PTA.  
- Prestatgeries fusta (8 + 2): 40.060 PTA.  
Total béns mobles: 830.000 PTA.  
Total: 1.080.000 PTA.   
5. El patronat de l?esmentada fundació queda integrat de la següent forma:  
President: Sr. Jaime Gómez Mejías.  
Vice-president: Sr. Manuel Palacios Cerdán.  
Secretari: Sr. Juan Pablo Agulló Carbonell.  
Tresorer: Sr. Benito Gómez Manin.  
Vocals: Sra. Ana Domene Gil i la companyia de les Filles de la Caritat de Sant Vicent de Paül, província de Pamplona, en la persona de la seua representant legal sor Rosa María Miró Miró.  
Els quals han acceptat els càrrecs, amb l'obligació de presentar pressupostos i de retre comptes al protectorat.  
6. Sotmès l?expedient al tràmit d?audiència, publicats edictes als periòdics La Verdad i Información d'Alacant, al tauler d'anuncis de l'Ajuntament d'Alacant i al Diari Oficial de la Generalitat Valenciana núm. 2.047, del dia 16 de juny de 1993, no s'hi ha presentat cap al legació.  
Fonaments jurídics  
1. Aquesta Secretaria General de la Conselleria de Treball, i Afers Socials és competent per a la tramitació i resolució de l?expedient referit quant que exerceix el protectorat de fundacions i això basant-se en el Reial Decret 303/85, de 23 de gener, de la Presidència de Govern, amb el qual es transfereixen les competències en matèria de fundacions benèfico-assistencials i laborals a la Comunitat Valenciana i la disposició addicional cinquena del Decret 18/1992, de 3 de febrer, del Govern Valencià, amb el qual s'aprova el Reglament Orgànic i Funcional de la Conselleria de Treball i Afers Socials.  
2. L?article 7.1 de la Instrucció de Beneficència, de 14 de març de 1899, confereix al protectorat la facultat per procedir a la classificació dels establiments de beneficència.  
3. L?expedient ha estat promogut per part legitimada, han estat aportats els documents exigits i seguits els tràmits establerts, tot això d'acord amb els articles 54 a 57 de la Instrucció de Beneficència.  
4. La fundació reuneix les característiques exigides per l'article 58 de l'esmentada instrucció per a la classificació com a benèfico-particular de caràcter assistencial.  
Vistos els preceptes esmentats i els altres de general i pertinent aplicació, resolc:  
Primer  
Classificar la fundació Banco de los Alimentos-Alicante, instituïda a Alacant, com a benèfico-particular de caràcter assistencial.  
Segon  
Ordenar la seua inscripció en el Registre de Fundacions Benèfico-assistencials de la Conselleria de Treball i Afers Socials.  
Tercer  
Aprovar els estatuts de la fundació.  
Contra aquesta resolució, que no exhaureix la via administrativa, es pot interposar recurs ordinari davant el Conseller de Treball i Afers Socials, en el termini d'un mes comptador des de la recepció de la notificació, sense perjudici que es puga exercitar, si s'escau, qualsevol altre que s'estime procedent (article 114, en relació amb els articles 109 i 58 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú).  
València, 5 de juliol de 1993.- El Secretari General: Daniel Pastor Javaloyes.